**H O T Ă R Â R E A NR. 116**

**din 30 septembrie 2016**

**privind aprobarea modificării Anexei Nr. II la Hotărârea Consiliului Local al Municipiului Dej Nr. 58 din 26 mai 2016 privind aprobarea organigramei, statului de funcţii şi a numărului de posturi pentru aparatul de specialitate al Primarului municipiului Dej şi serviciile subordonate**

**Consiliul local al Municipiului Dej,** întrunit în ședința ordinară din data de 30 septembrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 18.501 din data de 18 august 2016 şi Raportul de specialitate al Biroului Resurse Umane, Salarizare, Protecţia Muncii Nr. 18.502/421 din data de 18 august 2016, prin care se supune spre aprobare modificarea **Anexei Nr. II la Hotărârea Consiliului Local al Municipiului Dej Nr. 58 din 26 mai 2016 privind aprobarea organigramei, statului de funcţii şi a numărului de posturi pentru aparatul de specialitate al Primarului municipiului Dej şi serviciile subordonate,** proiect avizat favorabil în ședința de lucru a comisiei juridice din data de 30 septembrie 2016;

În temeiul art. 36, alin. (3), lit. b), art. 45, alin. (1) și art. 115, lit. b) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1**. **Aprobă** modificarea funcţiei vacante de la poziția Nr. 68 din Anexa Nr. II la **Hotărârea Consiliului Local al Municipiului Dej Nr. 58 din 26 mai 2016,** din referent de specialitate, clasa II, grad profesional superior în consilier, clasa I, grad profesional principal.

**Art. 2.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Biroul Resurse Umane, Salarizare, Protecţia Muncii şi şefii de compartimente care vor lua măsuri de întocmire şi actualizare a sarcinilor de serviciu pentru fiecare post în parte.

**Preşedinte de şedinţă,**

**Lazăr Nicolae**

**Nr. consilieri în funcţie - 19**

**Nr. consilieri prezenţi - 17**

**Nr. voturi pentru - 16**

**Nr. voturi împotrivă -**

**Abţineri - 1 Contrasemnează,**

**Secretar**

**Jr. Pop Cristina**